น้ำทะเลหนุนสูงอีกระลอกถึง 14 พ.ค. ประปาเตือนน้ำอาจมีรสชาติเปลี่ยน
นายรักษ์ศักดิ์ สุริยหาร รองผู้ว่าการการประปานครหลวง (ผลิตและส่งน้ำ) เปิดเผยว่า ระหว่างวันที่ 8-14 พ.ค.63 นี้ น้ำทะเลจะหนุนสูงขึ้นอีกระลอก ส่งผลให้รสชาติของน้ำประปาเปลี่ยนแปลงไปเล็กน้อย ในบางพื้นที่และในบางเวลา แต่ยืนยันว่า น้ำประปายังคงสะอาด ปลอดภัยตามมาตรฐานองค์การอนามัยโลก (WHO) โดยขณะนี้ กปน.กำลังเร่งดำเนินการแก้ไขปัญหาดังกล่าวเพื่อลดผลกระทบให้เกิดกับประชาชนผู้ใช้น้ำให้น้อยที่สุดทั้งนี้ กปน.ได้รับความร่วมมือเป็นอย่างดีจากกรมชลประทาน ซึ่งเร่งผันน้ำจากคลองและแม่น้ำสายหลัก ปรับเพิ่มการระบายน้ำจากเขื่อนเจ้าพระยาและเขื่อนพระรามหก และส่งน้ำผ่านคลองสาขาเพื่อนำน้ำจากด้านตะวันตกมาเจือจาง ช่วยลดค่าความเค็มอย่างต่อเนื่องกปน.ขอขอบคุณกองอำนวยการน้ำแห่งชาติ (กอนช.) กรมชลประทาน สำนักงานทรัพยากรน้ำ (สทนช.) กทม. และ กฟผ. สำหรับความร่วมมือในการแก้ไขปัญหาให้ผ่านพ้นไปได้ด้วยดี และขอความร่วมมือประชาชนติดตามข้อมูลคุณภาพน้ำจาก กปน. อย่างสม่ำเสมอ เพื่อสำรองน้ำประปาในช่วงเวลาที่น้ำประปามีรสชาติตามเกณฑ์มาตรฐานปกติไว้เพื่อการบริโภค ตลอดจนร่วมกันใช้น้ำอย่างประหยัด.
ระหว่างวันที่ 8-14 พ.ค.63 นี้ น้ำทะเลจะหนุนสูงขึ้นอีกระลอก ส่งผลให้รสชาติของน้ำประปาเปลี่ยนแปลงไปเล็กน้อย ในบางพื้นที่และในบางเวลา แต่ยืนยันว่า น้ำประปายังคงสะอาด ปลอดภัย
น้ำทะเลหนุน,น้ำประปา,กปน.,การประปานครหลวง,ผลิตน้ำประปา,รสชาติของน้ำประปา,ข่าววันนี้